बेगोवाल में किसान का मर्डर
माफिया के खिलाफ शिव सेना पंजाब बचाओ मुहिम छेड़ेगी
कार चालक ने तीन महिलाअों को टक्कर मारी, 1 की मौत
बेगोवाल | कस्बाबेगोवाल में संदिग्ध हालात में किसान का मर्डर हो गया। उक्त किसान बलकार सिंह पर किसी तेजधार हथियार से हमला किया था जिसकी जालंधर के सरकारी अस्पताल में मौत हो गई। पुलिस ने भाई कुलवंत सिंह निवासी वार्ड नंबर 2 के बयानों पर संदेह के आधार पर बेगोवाल निवासी दविंद्र सिंह उर्फ शेरा, उसके भाई नरिंद्र सिंह पिंटू के खिलाफ मामला दर्ज कर गिरफ्तारी के लिए छापामारी शुरू कर दी है। पुलिस को दिए बयान में कुलवंत सिंह ने बताया कि वह 7 भाई हैं तथा सभी शादीशुदा है। बेगोवाल के बाहर जलाल डोगरा सड़क पर बनाए मकान में इकट्ठे रहते हैं। बलकार की दो बेटियां और एक बेटा है। दोपहर बाद भाई बलकार सिंह एक्टिवा पर सवार होकर बेगोवाल गया था। करीब 7 बजे फोन किया तो बलकार सिंह ने बताया कि वह राम कुमार मंडी में आग सेक रहा है और उसके पास रणधीर सिंह धीरा भी बैठा है। करीब 8.45 बजे दविंद्र सिंह शेरा के पिता ने बताया कि बलकार सिंह, ज्ञानी मान सिंह के स्कूल के पास जख्मी हालत में पड़ा है। वह पारिवारिक सदस्यों के साथ वहां पहुंचे और बलकार को उपचार के लिए जालंधर ले गए जहां डाक्टरों ने उसे मृत घोषित कर दिया। इस संबंधी थाना प्रभारी सुरिंद्र सिंह घोतड़ा ने बताया कि संदेह के आधार पर मामला दर्ज कर लिया है। मामले की जांच चल रही है। आरोपियों की गिरफ्तारी के लिए छापामारी की जा रही है। शव का पोस्टमार्टम करवा कर शव वारिसों के हवाले कर दिया है।
bho_Deva hin_Deva hin_Deva hin_Deva